OBRTNIČKA ŠKOLA BJELOVAR

DR. ANTE STARČEVIĆA 24, 43000 BJELOVAR

U Bjelovaru, 21.12. 2020.

**OBRAZLOŽENJE FINANCIJSKOG PLANA**

**OBRTNIČKE ŠKOLE BJELOVAR ZA 2021. GODINU**

Člankom 30. Zakona o proračunu utvrđen je obvezni sadržaj obrazloženja financijskog plana koji sačinjavaju:

1. sažetak djelokruga rada proračunskog korisnika

2. obrazloženje programa

3. zakonske i druge podloge na kojima se zasnivaju programi

4. usklađene ciljeve, strategiju i programe s dokumentima dugoročnog razvoja

5. ishodište i pokazatelje na kojima se zasnivaju izračuni i ocjene potrebnih sredstava za provođenje programa

6. izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini

7. ostala obrazloženja i dokumenti.

Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti, koju ravnatelji moraju sastaviti i predati do 28. veljače 2021. za 2020 godinu (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN 95/19 ).

Izrada financijskog plana korisnika proračuna propisana je Zakonom o proračunu ( NN br. 87/08,136/12 i 15/15) te podzakonskim aktima, Pravilnikom o proračunskim klasifikacijama, (NN br. 26/10., 120/13, 01/20) i Pravilnikom o proračunskom računovodstvu i računskom planu ( NN br. 124/2014, 115/2015, 87/2016, 3/2018, 126/19, 108/20.).

Člankom 29. stavkom 2. Zakona o proračunu propisano je da se financijski plan sastoji od:

* prihoda i primitaka iskazanih po vrstama
* rashoda i izdataka predviđenih za trogodišnje razdoblje, razvrstanih prema proračunskim klasifikacijama
* obrazloženja financijskog plana
* plana razvojnih programa.

1. **SAŽETAK DJELOKRUGA RADA ŠKOLE**

Obrtnička škola Bjelovar nalazi se u zajedničkoj zgradi sa Tehničkom školom Bjelovar na adresi Dr. Ante Starčevića 24, gdje se Tehnička škola Bjelovar vodi kao upravitelj zgrade.

Obrtnička škola Bjelovar koristi se cca 2285 m2 unutarnjeg prostora, podrumski prostor, prizemlje i prvi kat.

Škola ima 3 opće učionice. Škola raspolaže specijaliziranim učionicama za računalstvo ( 2), specijaliziranom učionicom za elektrotehniku, radionicom za bravare, radionicom za ručnu obradu ( 2 ), radionica za plinoinstalatere i vodoinstalatere, instalatere grijanja i klimatizacije, kovačnica, radionica za strojnu obradu (2), praktikum za programiranje CNC strojeva, brusionica alata i alatnica, radionica – predvorje ručne obrade, radionica – predvorje alatnice, radionica- ulaz u predvorje strojne obrade, učionica za tehničko crtanje, učionica za hidrauliku i pneumatiku, učionica za automehaniku, učionica za mjerenje i ispitivanje u tehnici.

Od Tehničke škole Bjelovar koristi praktikum za nove tehnologije.

Školska knjižnica na drugom katu, prostor knjižnice dijele Tehnička i Obrtnička škola Bjelovar, a iznosi 50 m². Poslove stručnog suradnika knjižničara za Obrtničku školu Bjelovar obavlja jedna knjižničarka.

Knjižnica Obrtničke škole posjeduje 2956 jedinica građe. Za posudbu koristi se knjižnični program MetelWin. U knjižnici se nalaze tri prijenosna računala za učenike, dva računala za knjižničara, printer, telefon, projekcijsko platno, projektor, osam obostranih polica, jedanaest jednostranih polica, dva staklena ormara za referalnu zbirku, ormar za časopise, četiri velika stola za učenike i 26 stolaca za učenike.

Uz zbornicu, postoji prostorija za voditelje praktične nastave, prostorija za sindikalnog povjerenika, prostorija za stručnog suradnika pedagoga, ured ravnatelja koji dijeli i tajnik, ured administratora, ured računovodstva - dijele ga voditelj računovodstveni referent, prostor za spremačice, prostor za domara koji je zajednički prostor i za domara Tehničke škole Bjelovar te kotlovnica, prostorija za arhivu, prostor za zadrugu.

Od ostalih prostora Škole tu su sanitarni čvorovi.

Nastava TZK odvija se u dvorani Sokolane, u vlasništvu grada Bjelovara.

Pomoćno-tehničko osoblje škole održava 300 m2 vanjskog prostora.

Nastava je organizirana u jednoj smjeni i izvodi se i subotom zbog manjka prostora.

Nastava se izvodi temeljem programa Ministarstva obrazovanja i znanosti, Godišnjem planu i programu rada Škole i Školskog kurikuluma koji se donosi na početku svake nastavne godine do 7. listopada tekuće godine.

**2. OBRAZLOŽENJE PROGRAMA ( aktivnosti i projekata)**

Obrazloženjem financijskog plana povezujemo Godišnji plan i program rada škole i Školski kurikulum sa financijskim sredstvima potrebnim za njihovo ostvarivanje.

Tako definirano obrazloženje postaje osnova analiziranja poslovanja škole: tko smo, što želimo postići, kako, u kojim okvirima, što smo do sada postigli, na osnovi čega temeljimo svoj razvoj

**Opis programa**

Financijskim planom Škole sredstva su planirana za provođenje programa odnosno aktivnosti i projekata.

1. Srednjoškolsko obrazovanje –redovna djelatnost,
2. posredovanje za povremeni rad redovnih učenika – dodatna djelatnost

1. Djelatnost Škole obuhvaća odgoj i obrazovanje mladeži za stjecanje srednje stručne spreme i niže stručne spreme i stjecanje znanja za rad i nastavak školovanja, a konkretno obuhvaća obrazovanje učenika za stjecanje srednje stručne spreme i niže stručne spreme.

Trajanje obrazovanja za sve programe je tri godine, osim za zanimanja: zavarivač, proizvođač i monter aluminijske i PVC stolarije, čije je trajanje dvije godine. Obrazovanje za zanimanja za djecu s teškoćama u razvoju ( TES ) Škola provodi svake godine.

*U sektoru strojarstvo škola provodi ove programe:*

Školski sustav: CNC operater, pomoćni bravar – TES, pomoćni autolimar – TES, proizvođač i monter aluminijske i PVC stolarije, zavarivač, tesar i zidar.

JMO sustav ( jedinstveni model obrazovanja): automehaničar, limar, bravar, instalater kućnih instalacija

*U sektoru elektrotehnika škola provodi ove programe:*

JMO sustav ( jedinstveni model obrazovanja): elektromehaničar, elektroinstalater , elektroničar-mehaničar

*U sektoru graditeljstvo i geodezija škola provodi ove programe:*

*JMO sustav* ( jedinstveni model obrazovanja) : tesar , zidar

Nastava se odvija prema Pravilniku o kalendaru rada osnovnih i srednjih škola za školsku godinu 2020/2021.

2. Posredovanje za povremeni rad redovnih učenika škola sa sjedištem u Bjelovarsko-bilogorskoj županiji provodi se na temelju Zakona o tržištu rada(NN 118/2018), Pravilnika o obavljanju djelatnosti u svezi sa zapošljavanjem (NN br. 28/2019) i Rješenja Ministarstva rada i mirovinskog sustava Klasa: UP/I-102-02/14-01/03; Ur.broj:524-03-02-01/3-14-3 od 18. lipnja 2014. Škola posreduje u sklapanju ugovora za povremeni rad između učenika i poslodavca, te ostvaruje naknadu za posredovanje u visini od 10% od iznosa učenikove neto zarade, čime ostvaruje vlastite prihode. Također, od članova naplaćuje članarinu ( jednokratno) u iznosu od 10,00 kuna, što je vlastiti prihod škole.

1. **Projekti i aktivnosti**

**Natjecanja učenika** ( školska, županijska, međužupanijska, državna)

*Lidrano* – provođenje: Siječanj, veljača, troškovnik: materijali, užina za učenike (100,00 kn)

*Natjecanje CNC operater* , *Natjecanje automehaničara, Natjecanje elektromehaničara, Natjecanje instalatera kućnih instalacija* - vremenik utvrđuje Državno povjerenstvo za provođenje natjecanja i objavljuje ga neposredno prije termina natjecanja, Škola koja sudjeluje snosi troškove za materijal koji učenici potroše uvježbavajući praktičnu zadaću te troškove putovanja i dnevnica za nastavnike mentore, Škola kojoj je povjerena organizacija snosi sve troškove organizacije natjecanja.

*Sportska natjecanja* : Stolni tenis Rukomet Kros Nogomet Košarka Šah Odbojka Badminton,

*Državna smotra učenika s teškoćama*, *Državna smotra učeničkih zadruga*

**Nagrade** učenicima i ostali nespomenuti rashodi- nagrade za najbolji uspjeh i sl.

Rashodi natjecanja su razni rashodi nastali u pripremi i provođenju natjecanja učenika, rashodi nagrada se u prvom redu odnose na kupnju knjiga za odlične učenike i učenike sa izuzetnim rezultatima na natjecanjima, a ostali nespomenuti rashodi su rashodi za vijence i lampaše preminulih osoba vezanih za školu, razni darovi kupljeni kod odlazaka u posjete i slično a zavisi o uspjehu učenika i prolazu na viši nivo natjecanja.

**Izvannastavne aktivnosti**

*„Školski sportski klub“* - Razvijanje i poticanje pravedne igre te zadovoljnijih učenika kao ravnopravnih članova zajednice, sudjelovanje u sportskim natjecanjima, promicanje zdravih stilova života, realizacija tijekom školske godine, troškovnik: Sportska oprema Medicinska oprema Hrana i piće (za natjecatelje) Nagradno putovanje/nagrade za natjecatelje i boravak u drugim mjestima (prema mogućnostima)

*Mladež Crvenog križa* - Svrha rada s mladima je razvijanje osjećaja humanosti, tolerancije, milosrđa, suosjećanja i razumijevanja među mladima, što pridonosi ostvarivanju sretne zajednice i postizanju trajnog mira, realizacija tijekom školske godine, troškovnik:materijali

*Ekološke aktivnosti* - Učenici se kontinuirano motiviraju na čuvanje okoliša, poštivanje prirode, svih živih bića kao i na življenje u skladu s prirodom, realizacija tijekom cijele školske godine , troškovnik: Škola snosi trošak participacije u projekt Eko škole

*Susreti u knjižnici* - Učiniti školsku knjižnicu mjestom okupljanja i provođenja slobodnog vremena kako bi postala bitan čimbenik osuvremenjivanja odgojno-obrazovnog procesa, Vremenik: Mjesec hrvatske knjige (15. listopada – 15. studenog), troškovnik: Zakuska za eventualne goste (200 kn)

*Vijeće učenika* - Sudjelovanje u organizaciji i životu škole u svim aspektima njenog djelovanja s razine statusa učenika, Nekoliko puta godišnje po potrebi, troškovnik: Troškovi radnog materijala, sudjelovanja na susretima i u projektima s predstavnicima Vijeća učenika drugih škola

**Posebni programi**

*Socijalna i zdravstvena zaštita učenika* - Podizanje svijesti o važnosti redovite higijene Smanjivanje interesa za eksperimentiranje i uzimanje opijata Podizanje razine obaviještenosti o spolnom razvoju, spolnim bolestima i kontracepciji Prevencija nasilja i povećavanja sigurnosti učenika Razvijanje empatije za osobe lošijega socijalnog stanja, realizacija tijekom školske godine, troškovnik : Materijal za letke, plakate, papir u boji, boja za printer

*Školski preventivni programi* - prevencija ovisnosti o drogama, alkoholu, kockanju/klađenju, pušenju, Prevencija ovisnosti i povećavanje sigurnosti učenika, njihovih roditelja i djelatnika u odgojno-obrazovnoj ustanovi Proširujući i produbljujući znanje o rizičnom ponašanju i posljedicama istog, želimo učvrstiti stavove i uvjerenja da je psihofizičko zdravlje nužno za uspješan život, realizacija tijekom školske godine, troškovnik- Materijal za letke, plakate, papir u boji, boja za printer

*Školski preventivni program za suzbijanje nasilja*- Djelovanje u smjeru prevencije nasilja i povećanja sigurnosti učenika, njihovih roditelja i djelatnika u odgojno-obrazovnoj ustanovi, realizacija tijekom školske godine, troškovnik - Sredstva potrebna za izradu promidžbenog materijala i promociju

*Školski plan reagiranja u kriznim situacijama* - Reagiranje u situacijama u kojima dolazi do teškog ozljeđivanja, stradavanja sa smrtnom posljedicom i u katastrofama u kojima su mogući ljudski gubici i velike štete , realizacija tijekom školske godine, troškovnik: Sredstva potrebna za izradu promidžbenog materijala i promociju

*Projekt suradnje s V. osnovnom školom Bjelovar* - razvijanje partnerstva, uspostavljanje suradnje između odgojno-obrazovnih ustanova, razvijanje svijesti učenika Obrtničke škole Bjelovar o potrebama djece s teškoćama u razvoju, realizacija tijekom školske godine, troškovnik: Sredstva potrebna za izradu didaktičkih pomagala i materijal

**Izleti, stručne ekskurzije i terenska nastava –**

*Posjet učenika Elektri Bjelovar* ( stručna ekskurzija) - Upoznati učenike sa stvarnim tehničko – tehnološkim procesima u realnim uvjetima, tijekom školske godine, troškovnik: Troškovi prijevoza, dnevnice

*Posjet učenika geotermalnoj elektrani Ciglena* - Upoznati učenike sa stvarnim tehničko – tehnološkim procesima u realnim uvjetima, Tijekom školske godine, troškovnik: Troškovi prijevoza, dnevnice

*Autoshow Zagreb* - Upoznavanje učenika s programom njege i održavanja vozila; goriva, maziva i dodacima, rezervnim dijelovima; automodelima, financijskim i ostalim uslugama, stručnim udruženjima i publicistikom automobilske branše. Realizacija – mjesec travanj-svibanj 2021, troškovnik: Troškovi prijevoza, dnevnice, ulaznice za sajam

*Posjet učenika kazalištu* ( jednodnevni izlet u Zagreb) - Razvijanje umjetničkih, kulturnih i spoznajnih vrijednosti kod učenika , realizacija tijekom školske godine, troškovi: Troškovi prijevoza, dnevnice, ulaznice

*Ekskurzija ( maturalac) završnih razreda*- Poticanje kvalitetne komunikacije među učenicima Učenje socijalnih vještina, vještina komunikacije i ustaljenih obrazaca ponašanja u izvanškolskom okruženju - Travanj (tijekom uskršnjih praznika) – do tri dana, troškovnik: Troškove maturalnog putovanja u potpunosti financiraju roditelji učenika

Projekti ustanove:

*Samovrjednovane škole*- Unapređivanje kvalitete škole kao organizacije, unapređivanje kvalitete nastave te nastavnika kao profesionalaca, tijekom školske godine, troškovi: Papir za ankete, boja za printer, troškovi prezentacije, sredstva potrebna za nabavu suvremenih nastavnih sredstava i pomagala, sredstva potrebna za stručno usavršavanje

Etički kodeks Obrtničke škole Bjelovar - Razvijanje moralnih i karakternih vrijednosti učenika Izgrađivanje i obrazovanje cjelovite osobe, sposobne i spremne nositi se s najzahtjevnijim izazovima suvremenog društva, realizacija: tijekom školske godine, troškovi: Materijal za letke, boja za printer, troškovi prezentacije

Kako uspješno učiti - Poboljšavanje tehnika učenja Poboljšavanje školskog uspjeha učenika Poticanje samopouzdanja kod učenika, realizacija: tijekom školske godine, troškovi: Materijal za letke, boja za printer, troškovi prezentacije

Program aktivnosti za sprječavanje nasilja među djecom i mladima , Program aktivnosti za sprječavanje nasilja među djecom i mladima, realizacija: tijekom školske godine, Materijal za letke, plakate, papir u boji, boja za printer (300, 00 kn)

Humanitarna akcija za učenike lošeg socijalnog statusa – realizacija: Predblagdansko vrijeme (Božić i Uskrs), troškovnik: Materijal za ukrase, papir u boji, boja za printer (200,00 kn)

Humanitarni rad učenika - Poticati zajedništvo, suradnju, izvannastavno druženje, kreativnost, volonterstvo, empatiju. Realizacija: Studeni/prosinac, veljača/ožujak, svibanj/lipanj, troškovnik: Materijal i pribor za izradu ukrasa, salvete, ljepilo, ukrasni papiri, magneti, hamer (300,00 kn)

Tjedan strane kulture – realizacija: travanj, troškovnik: Troškovi izložbe, predavača, letaka, brošura, Printanje fotografija i tekstova, Zakuska za strane goste, 1000,00 kn

Učenička zadruga – realizacija: Tijekom školske godine, troškovnik: članske iskaznice, Potrebni materijal Papir Troškovi hrane i pića (prema financijskim mogućnostima Zadruge)

**Obilježavanje važnijih datuma i manifestacija**

Dan otvorenih vrata, kulturna i javna djelatnost škole - Sredstva potrebna za izradu promidžbenog materijala i promociju, nagrade, sokove, sendviče (300,00 kn), međunarodni dan kravate, Smotra srednjih škola, Dan učitelja isl. – uređenje prostora je rashod za ukrašavanje prostora škole prilikom raznih manifestacija ili praznika

**Promidžba škole**

*Dan otvorenih vrata* - Svim učenicima osmih razreda osnovne škole koji su zainteresirani za upis u našu Školu, njihovim roditeljima, nastavnicima i ostalim zainteresiranima Zainteresirani učenici imaju priliku dobiti informacije o upisu u školu, upoznati profesore, zanimanja koja upisujemo, realizacija: svibanj, troškovnik: Materijal za letke i plakate, papir u boji, boja za printer, predstavljanje škole- profesionalno usmjeravanje, predstavljanje škole učenicima 8. razreda Županije ( troškovi promidžbenih materijala, brošura, banera , panoa za oglašavanje i promidžbu i sl., te izrada pečata, Smotra srednjih škola, Mrežna stranica Promidžbeni materijali (letak, plakat)

*Salon inovacija Bjelovar*

*Reprezentacija* je trošak ugošćivanja prilikom raznih okupljanja u školi, a vezanih za redoviti poslovanje škole kao što su razna natjecanja, skupovi županijskih stručnih vijeća, promocija škole i sl.

**Stručna usavršavanja zaposlenika**

Seminari, savjetovanja, tečajevi i stručni ispiti se plaćaju za zaposlenike prema potrebama za stručnim usavršavanjem zaposlenika te zakonskim propisima, u dijelu koji se odnosi na rad na siguran način. Sredstva potrebna za uplatu kotizacije, putnih troškova, dnevnica; sredstva potrebna za nabavu knjiga u školsku knjižnicu

**Troškovi pretplate** na časopise i listove te priručnike za zaposlenike.

**Članstvo** u strukovnim tuzemnim i inozemnim udrugama – Lijepa naša –eko škola, udruženje srednjoškolskih ravnatelja, HUPE ( engleski jezik).

Tijekom 2021. godine predviđa se nabavaosnovnih sredstava za ulaganja u opremanje i održavanje zgrade i unutarnjeg prostora ( krečenje, izmjena poda brušenje i lakiranje parketa…) u iznosu od 17.000 kuna te nabava druge opreme koja ulazi u materijalne troškove škole ( računalna oprema, uredski materijal, telefoni, oprema za grijanje i hlađenje, sportska oprema, oprema općenito….), u skladu sa Financijskim planom škole.

1. **ZAKONSKE I DRUGE PRAVNE OSNOVE:**

Djelatnost odgoja i obrazovanja Škola provodi na temelju sljedećih zakonskih propisa:

1. **Zakon o ustanovama** ( Narodne novine broj: 76/93, 29/97, 47/99, 35/08, 127/19) kojim se uređuje osnivanje i ustroj ustanova
2. **Zakon o odgoju i obrazovanju u osnovnoj i srednjoj školi** ( Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20) kojim se uređuje djelatnost osnovnog i srednjeg obrazovanja u javnim ustanovama
3. **Zakon o strukovnom obrazovanju** ( narodne novine broj: 30/09, 24/10, 22/13, 25/18) koji uređuje srednje strukovno obrazovanje kao djelatnost kojom se omogućava razvoj i stjecanje kompetencija potrebnih za dobivanje strukovnih kvalifikacija.
4. **Državni pedagoški standard srednjoškolskog sustava odgoja i obrazovanja** ( NN broj 63/08, 90/10) kojim se uređuju jedinstveni uvjeti za kvalitetan odgojno-obrazovni rad i uspješno ostvarivanje ciljeva i zadataka u srednjoškolskim ustanovama. Zajedno sa zakonima i podzakonskim aktima osnova je za utvrđivanje potrebnih sredstava za financiranje srednjoškolskih ustanova. Njime se utvrđuju mjerila za materijalne, financijske i kadrovske i druge uvjete nužne za ostvarivanje odgojno-obrazovne djelatnosti i podjednak razvoj sustava srednjeg školstva na čitavom području Republike Hrvatske.
5. **Ostali** zakonski propisi i podzakonski akti koji se odnose na obavljanje djelatnosti u školskim ustanovama te njihovo financiranje.

**4. USKLAĐENOST CILJEVA, STRATEGIJE I PROGRAMI S DOKUMENTIMA DUGOROČNOG RAZVOJA**

Školske ustanove ne donose strateške, već godišnje operativne planove i programe ( Godišnji plan i program i Školski kurikulum ) sukladno planu i programu Ministarstva znanosti i obrazovanja. Vertikala usklađivanja ciljeva i programa MZO – a i jedinice lokalne samouprave – sa školskom ustanovom je provedena u dodirnim točkama.

Nastavni planovi se odnose za nastavnu godinu a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jedno u drugo polugodište uzrokuje promjene izvršenja financijskog plana za dvije godine.

Prioritet je pružanje usluga srednjoškolskog obrazovanja i odgoja učenika. Nastojati će se u naredne tri godine podići kvaliteta nastave na što višu razinu i to stalnim, kvalitetnim usavršavanjem nastavnika te podizanjem materijalnih i drugih uvjeta, prema mogućnostima Škole, na viši standard.

Učenike se potiče na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

**5. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

a) **Iz DRŽAVNOG PRORAČUNA** škola prima sredstva putem računa državne riznice i preko žiro računa škole. Najveći dio prihoda se ostvaruje iz državnog proračuna i to preko računa državne riznice jer se iz tih sredstava podmiruju slijedeći rashodi: plaće za redovni rad, plaće za prekovremeni rad, razlika plaće za godišnji odmor koja se isplaćuje jer zaposlenici ostvaruju dodatke na plaću po Kolektivnom ugovoru, pa time i veći prosjek plaće u prethodna tri mjeseca, naknade za godišnji odmor u slučaju ugovora o radu na određeno vrijeme, mentorstvo za rad na maturalnim radovima učenika. Preko računa državne riznice se isplaćuju i ostali rashodi za zaposlene: jubilarne nagrade, dar djeci zaposlenih u školi, božićnica, otpremnine, pomoći u slučaju bolovanja preko 90 dana te u smrtnom slučaju zaposlenika ili člana obitelji te regres za godišnji odmor, te naknada za povećanu odgojno obrazovnu aktivnost tj. Naknada za pratnju učenika na višednevnim aktivnostima. Na sve navedene isplate se obračunavaju doprinosi na bruto plaće i naknade, za zdravstveno osiguranje i zapošljavanje. To sve ukupno iznosi 5.372.000,00kn

b) **iz ŽUPANIJSKOG PRORAČUNA** se financiraju svi ostali rashodi i izdaci škole, nastali u redovnom poslovanju škole. županijski proračun – decentralizacija 720.000,00kn

-projekt Shema školskog voća i povrća 8.249,00kn, -natjecanja 4.248,00kn Financiranje se vrši na slijedeći način: od 2017.godine škole ulaze u sustav županijske riznice prema kojima upućuju zahtjeve za plaćanje što redovitih troškova što zahtjeva za hitnim intervencijama. Budući da planom nisu predviđena sredstva za hitne intervencije koje zavise o određenoj situaciji i kvaru opreme. Upravni odjel za obrazovanje, kulturu, šport i nacionalne manjine odredio nam je iznose za planiranje rashoda, te se tih limita moramo pridržavati.

Rashodi koji se pokrivaju iz navedenih sredstava su:

- troškovi službenog putovanja, dnevnice, smještaj i troškovi putovanja na službenom putu, osim dijela koji je pokriven iz određenog namjenskog izvora

- naknade za troškove prijevoza na posao i s posla, svaki zaposlenik koji ima prebivalište udaljeno od škole više od dva kilometra, prima naknadu za troškove prijevoza u visini kako to određuje Kolektivni ugovor za zaposlenike u srednjim školama

- seminari, savjetovanja, tečajevi i stručni ispiti se plaćaju za zaposlenike prema potrebama za stručnim usavršavanjem zaposlenika te zakonskim propisima, u dijelu koji se odnosi na rad na siguran način

- uredski materijal se nabavlja po potrebi, ali uvijek u količinama potrebnim za razdoblje manje od mjesec dana tako da su najčešće dvije do tri nabavke mjesečno u manjim količinama. Nabavke obuhvaćaju: papir, obrasce, fascikle, registratore, kuverte, omote spisa, spojnice, olovke i sav ostali materijal potreban za rad ureda ravnatelja, tajništva, računovodstva, ureda pedagogice, te profesora i stručnih suradnika.

- literatura je trošak pretplata na časopise i listove te priručnike za zaposlene

- materijal za čišćenje i održavanje obuhvaća sav materijal za čišćenje i održavanje.

- materijal za higijenske potrebe i njegu obuhvaća troškove toalet papira, ručnika, sapuna i slično.

- pedagoška dokumentacija je materijal potreban za upis i evidentiranje učenika u školi, od upisnica i drugih obrazaca za upis, do razrednih knjiga i svjedodžbi

- materijal za nastavu se odnosi na materijal koji se koristi za održavanje nastave, od kreda i spužvi do folija za projektore i slično. Ovdje se evidentira i materijal za održavanje nastave tjelesno zdravstvene kulture i materijal za nastavu stručnih predmeta

- trošak električne energije je rashod koji Hrvatska elektroprivreda fakturira Tehničkoj školi Bjelovar, a odnosi se na Tehničku školu Bjelovar i Obrtničku školu Bjelovar, zbog zajedničkog brojila, a prema ugovoru o podjeli tog troška Tehnička škola Bjelovar podmirujemo 1/2 ukupnog iznosa, a Obrtnička škola Bjelovar također podmiruje 1/2 ukupnog iznosa te Tehnička škola Bjelovar fakturira 1/2 ukupnog iznosa, što sama županija uplaćuje dobavljaču.

- trošak plina je rashod koji dobavljač koji nas opskrbljuje plinom ( dobavljač ovisi o provedenom postupku javne nabave koji za školu radi županija) fakturira Tehničkoj školi Bjelovar pola iznosa jer je tako dogovoreno sa dobavljačem, dok se druga polovica fakturira Obrtničkoj školi Bjelovar po ugovoru o podjeli troškova. a odnosi se na Tehničku školu Bjelovar i Obrtničku školu Bjelovar, zbog zajedničkog brojila, a prema ugovoru o podjeli troškova.

- materijal za tekuće i investicijsko održavanje građevinskih objekata je planiran za održavanje zgrade škole, za materijal za bojanje zidova, rasvjetu zgrade i slično održavanje

- materijal za održavanje informatičke opreme se odnosi u prvom redu nabavku miševa i drugog potrošnog materijala vezanog za računala u školi.

- materijal za tekuće i investicijsko održavanje ostale opreme obuhvaća sav ostali materijal za održavanje opreme u školi kao što su žarulje, utičnice, prekidači, vijci matice, brtve, slavine i sve ostalo.

- sitan inventar je oprema škole vijeka trajanja do godinu dana

- službena radna i zaštitna odjeća i obuća obuhvaća odjeću i obuću na koju zaposlenici imaju pravo po važećim propisima

- usluge telefona i telefaxa su troškovi za komunikaciju škole

- poštarina obuhvaća poštanske usluge Hrvatske pošte, za redovno slanje poštanskih pošiljaka, ali i poštanske usluge koje nam zaračunavaju dobavljači za slanje knjiga ili paketa kada je tako dogovorena isporuka

- ostale usluge za komunikaciju i prijevoz su prijevozne usluge koje se iz županijskog proračuna financiraju samo dijelom i to za prijevoz učenika i profesora na stručne ekskurzije ili neki drugi prijevoz za potrebe škole. Usluge prijevoza se najvećim dijelom financiraju iz ostalih prihoda odnosno iz uplata učenika koji za tu namjenu i uplaćuju sredstva

- usluge za tekuće i investicijsko održavanje informatičke opreme se odnosi se na usluge servisiranja i popravaka računala i pisača

- usluge tekućeg i investicijskog održavanja ostale opreme – obuhvaća održavanje opreme škole osim informatičke opreme, a najčešće se odnosi na servis fotokopirnih strojeva, servis , servis opreme u učionicama i uredima i ostalo

- ostale usluge tekućeg i investicijskog održavanja predstavljaju rashode održavanja vatrogasnih aparata

- tisak je rashod objavljivanja natječaja za radna mjesta i oglasa u Narodnim novinama

- ostale usluge promidžbe i informiranja su usluge korištenja prostora za oglašavanje i promidžbu

- opskrba vodom je rashod koji komunalno poduzeće fakturira Tehničkoj školi Bjelovar, a odnosi se na Tehničku školu Bjelovar i Obrtničku školu Bjelovar, zbog zajedničkog brojila, a prema ugovoru o podjeli tog troška mi podmirujemo 1/2 ukupnog iznosa, a Obrtnička škola Bjelovar također podmiruje 1/2 ukupnog iznosa te od 2017. Godine dobavljač ispostavlja za svaku školu posebnu fakturu kako je dogovoreno u ugovoru o podjeli režijskih troškova između škola.

- iznošenje i odvoz smeća je rashod odvoza smeća škole i evidentira se kao i voda te na isti način i financira

- ostale komunalne usluge se odnose na komunalnu naknadu koja se plaća Gradu Bjelovaru te se evidentira kao voda i smeće te na isti način i financira

- zakupnine i najamnine za građevinske objekte se plaćaju Gradskom poduzeću za upravljanje športskim objektima tj. za korištenje terena na kojima se u razdoblju siječanj – prosinac odvija nastava tjelesno zdravstvene kulture.

-zakupnine i najamnine za opremu-od 12.mjeseca 2018.godine škola ima u najmu fotokopirni uređaj te plaća mjesečni najam po ugovoru sa dobavljačem

- obvezni i preventivni zdravstveni pregledi je rashod zdravstvenih pregleda zaposlenika koji obavlja Zavod za javno zdravstvo te sistematski pregledi zaposlenika, na koje imaju pravo prema Kolektivnom ugovoru

- usluge odvjetnika i pravnog savjetovanja su usluge pravnog savjetovanja u primjeni Zakona vezanih za školu i javnobilježničke usluge

- ostale intelektualne usluge se odnose na intelektualne usluge raznih ispitivanja i mjerenja propisnih zakonima, zaštitu na radu, osposobljavanja radnika i druge usluge, a tu se evidentiraju i kazališne predstave koje su financirane iz namjenskih uplata učenika

- usluge ažuriranja računalnih baza se odnose u prvom redu na nadogradnje antivirusnih licenci, zakupe domena web stranica i slično

- ostale računalne usluge je rashod održavanja programa u računovodstvu

- grafičke i tiskarske usluge su usluge tiskanja raznih brošura, izrada pečata

- uređenje prostora je rashod za ukrašavanje prostora škole prilikom raznih manifestacija ili praznika

- usluge čišćenja i pranja se koriste kod pranja zavjesa iz učionica i ureda

- ostale nespomenute usluge su usluge izdavanje potvrda

- reprezentacija je trošak ugošćivanja prilikom raznih okupljanja u školi, a vezanih za redovno poslovanje škole, kao što su razna natjecanja, promocija škole i drugo

- tuzemne članarine se plaćaju udruženju srednjoškolskih ravnatelja

- sudske i javnobilježničke pristojbe se plaćaju kod promjene u registraciji škole, a uvjetovane su promjenama zakona

- naknada zbog nezapošljavanja osoba s invaliditetom je naknada propisana zakonom jer škola nema zaposlenih invalidnih osoba u broju propisanih zakonom

- ostali rashodi su podijeljeni na tri grupe rashoda i to: - natjecanja, nagrade učenicima i ostale nespomenute rashode. Rashodi natjecanja su razni rashodi nastali u pripremi i provođenju natjecanja učenika, rashodi nagrada se u prvom redu odnose na kupnju knjiga za odlične učenike i učenike sa izuzetnim rezultatima na natjecanjima, a ostali nespomenuti rashodi su rashodi za vijence i lampaše preminulih osoba vezanih za školu, razni darovi kupljeni kod odlazaka u posjete i slično

- usluge banaka je rashod koji se plaća kod kupnje deviza ili neke druge bankovne usluge

- usluge platnog prometa su usluge banci za vođenje žiro računa škole

- zatezne kamate iz poslovnih odnosa su kamate koje se plaćaju za kašnjenja u podmirivanju obveza

c) **VLASTITI PRIHODI**

**Vlastiti prihodi- zakup prostora i prihodi od učeničkog servisa** su prihodi škole iz kojih škola obnavlja osnovna sredstva i sitan inventar, te za potrebe unapređenja učeničkog standarda.

Ti prihodi nisu dostatni za održati istu razinu opremljenosti škole, zbog brzog zastarijevanja informatičke opreme, a svake godine bi trebalo kupiti ili nadograditi računala, zamijeniti uništeni namještaj, zamijeniti dotrajalu sportsku i drugu opremu, kao i nadopuniti knjižni fond. Zbog navedenog će škole upućivati zahtjeve prema Županiji za kupnju neophodne opreme.

Vlastiti prihodi- namjenski- uplate učenika za izlete, osiguranja, fotografije, kupnju mapa za naukovanje, uplata za zakasnine za knjige u knjižnici 50.500,00kn, povrati po putnim nalozima 2.550,00

Namjenski vlastiti prihodi ostvareni od povrata po putnim nalozima su prihodi koji su ostvareni kad je osoba upućena na službeno putovanje vlastitim vozilom, a sa sobom poveze osobu iz druge škole, te po upućenom zahtjevu drugoj školi za povrat dijela troškova za prijevoz na službenom putovanju. Ti prihodi se i koriste za pokriće službenog putovanja.

**Ostali vlastiti prihodi**  naplate šteta učinjenih tijekom godine na zgradi i opremi škole, te zakasnina za knjige u knjižnici, kamate na depozite po viđenju,

Iz navedenih prihoda se podmiruju:

* za kupnju novih knjiga u knjižnici
* popravak opreme
* financijske rashode

-ostali vlastiti prihodi- kamate, prihodi učeničkog servisa, najma prostora za aparat 185.300,00

**Ostali prihodi** su uplate učenika za određene namjene za koje se i troše, a odnose se na slijedeće namjene:

* posjet kinu i kazalištu – u planu i programu rada škole je predviđena posjeta kazalištu ili kinu, za koju škola ne dobiva dodatna sredstva pa taj trošak podmiruju učenici. Iznos koji uplaćuju učenici je identičan trošku koji škola ima za tu namjenu.
* izleti i ekskurzije – učenici uplaćuju novčana sredstva za pokriće stručnih i ostalih ekskurzija tijekom školske godine i to u iznosu koliko one i koštaju. To su u prvom redu iznosi potrebni za pokriće prijevoza
* ostale intelektualne usluge je trošak kazališne predstave ili kino predstave
* osiguranje – prema vlastitom izboru, učenici se osiguravaju kod osiguravateljske kuće i to ugovarajući i plaćajući preko škole, a potrebna sredstva podmiruju u visini dogovorene premije
* literatura- prikupljaju se sredstva od učenika za kupnju mapa za naukovanje i u istom iznosu se uplaćuju dobavljaču.

**6. IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENO NA POKAZATELJIMA IZ NADLEŽNOSTI PRORAČUNSKOG KORISNIKA U PRETHODNOJ GODINI**

Izvješće o radu Škole na kraju školske godine 2019/20 koje se izrađuje na temelju izvješća voditelja stručnih aktiva, izvješće razrednika na kraju školske godine , izvješća stručnih suradnika i voditeljice računovodstva o ulaganjima.

Na početku 2019/20 godine bilo je 260 učenika i 17 razrednih odjela

Broj učenika smanjio tijekom godine za 11 učenika. Na početku godine upisano je i 13 ponavljača. Na kraju školske godine s uspjehom je završilo 243 učenika. Negativno je ocijenjeno 8 učenika ili 3,2%.

Broj opravdanih izostanaka u školskoj godini 2018./2019. iznosi 11572, broj neopravdanih izostanaka 1344 i broj ukupnih izostanaka 12916. Broj opravdanih izostanaka u školskoj godini 2019./2020. iznosi 12063 , broj neopravdanih izostanaka 951 i broj ukupnih izostanaka je 13014 . U 2019/2020. bilo je 51,8 s. izostanaka po uč. a u 2018/2019. 61,2. s.

U školskoj godini 2018./2019. izrečene su sljedeće pedagoške mjere: 27 - pismene opomene, 4 ukora, 4 - opomena pred isključenje, nema isključenja s pravom polaganja.

U školskoj godini 2019./2020. izrečene su sljedeće pedagoške mjere: 27 pismenih opomena, 4 ukora, 2 opomena pred isključenje, nema isključenja s pravom polaganja

Srednja ocjena Škole za školsku godinu 2018./2019. iznosi 3,17 i niža je od ocjene za školsku godinu 2019./2020. koja iznosi 3,35.

Što se tiče nabave u 2020. godini planirani su i realizirani ličilački radovi ( krečenje), stolarski radovi ( adaptacija radnih stolova i sl., nabava raznih alata za izvođenje praktične nastave, te su naknadno dobivena sredstva iz državnog proračuna za nabavu tableta ( 25.000 kn) što je također relaizirano.

Predsjednik Školskog odbora Ravnatelj

Tomislav Balenović, struč.spec.ing.el. Branko Cvetković, dipl.ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_